‘धर्म नहीं अहंकार लड़ता है एक दूसरे से’
9 दिवसीय श्रीराम कथा उत्सव के तीसरे दिन कथा वाचक आचार्य अखिल महाराज ने प्रारंभ में धर्म का निरूपण करते हुए कहा कि धर्म किसी को नहीं लड़ाता लड़ाने वाला तो अपना अहंकार है।
धर्म की परिभाषा धार मति धर्म जिसको धारण किया जाय वह धर्म है। धर्म एक संविधान है जिसमें एक आचार संहिता है। जिसका हम सबको पालन करना चाहिए। आचार्य ने धर्म के नाम पर लड़ने वालो को धर्मरूपी संविधान को धारण करने की प्रेरणा दी। वहीं आज के प्रसंग में अयोध्या के राजा दशरथ के घर श्रीराम के जन्म के साथ साथ लक्ष्मण, भरत शत्रुधन का जन्म दिवस धूमधाम से कथा स्थल पर मनाया गया।
भगवान राम जन्म के अवसर पर समिति द्वारा सभी भक्तो को बधाइयां बांटी गई। कथावाचन आचार्य जी ने धन्य भारत, धन्य धरा, धन्य नारी एवं धन्य भारत की परम्परा को धन्य बताया। इसी क्रम में उन्होंने धर्मों रक्षित रक्षतः धर्म की रक्षा करें धर्म हमारी रक्षा करेगा। श्रीराम जी की कथा सभी संशय को मिटाकर मनुष्य के जीवन सेतु का काम करते हुए धर्म से जोड़ती है।
0000000000000
धार्मिक आयोजन
hin_Deva hin_Deva hin_Deva hin_Deva unk awa_Deva